VASTULAUSE: Eesti Vegan Selts: Toiduliidu piimakampaania eksitab tarbijat - Oma Maitse - Delfi Lood
26. august 2016 5 min.
Värviline piimalehm Foto: Eesti Toiduainetööstuse Liit
Lehmade elutingimused piimatööstuses ei meenuta maaidülli, mida tarbijatele enamasti näidata soovitakse. Tihti veedavad lehmad oma elu kitsastes lautades ühe koha peal seistes. Nagu kõigil imetajatel, tekib lehmal rinnapiim järglast oodates ja imetades. Selleks, et tagada pidev toodang, tiinestatakse piimatööstuses lehmi üha uuesti sunniviisiliselt kunstliku seemendamise teel. Vasikad eraldatakse emadest praktiliselt kohe pärast sündi, mis tekitab loomadele stressi, sest igal poeginud loomal on bioloogiline vajadus oma järglaste eest hoolt kanda, vahendab vegan.ee.
Lehmvasikad muudetakse tootlikkuse huvides kiiresti uueks piimamasinaks. Pullvasikad hukatakse aga enamuses noorelt, sest piimatööstusele nad kasu ei too. Pideva kurnamise tingimustes hakkab lehma piimatootlikkus umbes 6. eluaastaks vähenema, misjärel ta tapetakse. Võrdluseks: loomulikes tingimustes võivad lehmad elada üle 20-aastaseks.